Os almorabetz gobernoron en Murcia dende a conquiesta en octubre de l'anyo 1091 dica l'anyo 1145, quan se produció una revuelta en tot o Levant musulmán (Xarq al-Andalus. Una serie de sinyors locals se iban succedendo en o gobierno que a fins de l'anyo 1145 entró en a orbita d'Abd-Al·lah ibn Iyad, emir de Valencia, que morió en l'anyo 1147 y fue succediu por Muhammad ibn Mardanix (o "rei Lop"), que se'n fue ta Murcia y dende Murcia richió tot o Levant musulmán u Xarq al-Andalus. A segunda taifa de Murcia prenió muita importancia en a politica peninsular, esdevenindo en o estau més important d'Al-Andalus y o solo que s'oposó con exito a la expansión d'os almuades en a Peninsula Iberica. O rei Lop teneba o refirme d'os cristians.